《阴那山纪游》
明代·徐铿

阴那宝刹早春归，曲曲溪边入翠微。朱阁疑从天际见，鸣泉谁道壁间飞。

云移远岫峰遥碧，林引疏钟韵拂徽。过客欲闻无上偈，携筇独叩老禅扉。

作者简介：徐铿，字幼林。嘉应州（今梅州）人。明世宗嘉靖二十八年（一五四九）举人。任广西罗城、浙江汾水等县知县。后解组归，优游林下二十载。清张煜南、张鸿南《梅水诗传》卷一有传。